Saint-Charles-de-Percy
Saint-Charles-de-Percy a zo ur gêriadenn hag ur gumun eus departamant Calvados e Bro-C'hall.

Bodet e oa gant 13 kumun all d'ar 1 a viz Genver 2016 d'ober ur gumun nevez: Valdallière.

Gerdarzh 
 Ar sant Charles enoret amañ a vefe Charlemagne (Karl Veur) kentoc'h evit Charles Borromée. Diwar an anv romanek Persius e teu Percy, anv an tiegezh aotrouion, bet kemeret ar gemened gante e-pad Brezel Kant Vloaz.

Istor

kantved 
 E 1778 e c'houlennas Charles-François Marie, aotrou Percy, digant eskob Bayeux ma voe krouet parrez Saint-Charles diwar ur c'hard eus parrez Montchamp, pezh a voe graet. Ar roue a roas dezhañ an aotre da lakaat sevel un iliz ha da grouiñ ur vered e-tal e gastell.

Dispac'h Gall  
 E-pad ar Goñvañsion e voe kemmet anv ar gumun, anvet e voe Montchamp-le-Petit e-lec'h Saint-Charles-de-Montchamp.

kantved 
 1853: ar gumun a voe anvet Saint-Charles-de-Percy, miret he deus an anv-mañ betek bremañ.

kantved 
Eil brezel-bed, Emgann Normandi, 1944: mervel a reas seitek den nann soudard e Saint-Charles-de-Percy, c'hwezek anezhe, pemp bugel ha div blac'h yaouank en o mesk, a voe lazhet pa voe bombezet ha mindrailhet ar gumun d'an 8 a viz Gouere, un den all a voe lazhet d'ar 4 a viz Eost gant ur vombezadeg; d'an 2 a viz Eost e gouloù-deiz e voe krogadoù dirak Saint-Charles-de-Percy etre ar 2nd Armoured Reconnaissance Battalion Welsh Guards ha tankoù an 9 SS-Panzer-Division Hohenstaufen. Pa teuas an noz e c'hellas ar 3rd Battalion Irish Guards degouezhout er vourc'h ha chom enni. Dieubet e voe ar gumun d'an 3 a viz Eost.

Monumantoù ha traoù heverk 
 Iliz katolik Sant Charlez, 1778, rummet. 
 Ar c'hastell,  kantved.

Eil brezel-bed 

 Bered ar C'hommonwealth: Saint-Charles-de-Percy War Cemetery:

Mervel a rejont e-pad an Eil brezel-bed, ul lodenn vat anezhe e-pad Emgann Normandi, enni e voe dastumet korfoù marv bet kavet e meur a dachenn-emgann e Normandi.
 Ur blakenn da enoriñ ar Guards Division, dieuberion ar gumun, ouzh monumant ar re varv, hag ur monumant d'ar memes re, er vourc'h.

Douaroniezh

Armerzh 
 E Saint-Charles-de-Percy emañ sez sokial an embregerezh dezougen dafar Rivière, bet savet e 1987 gant Denis Rivière.

Dezougen

Endro

Emdroadur ar boblañs 1962-2011 
<noinclude>

Melestradurezh

Tud

Gevelliñ

Liammoù diavaez

Levrlennadur

Notennoù ha dave

Kumunioù kozh Calvados
Bezioù-brezel ar C'hommonwealth e Calvados